open-index/open-wikipedia-markdown huggingface dataset:
Next

:*For artikkelen om det amerikanske tidligere dataselskapet, se [[NeXT]].*
***Next*** er en amerikansk actionthriller og sciencefictionfilm fra 2007. Den er regissert av Lee Tamahori og er basert på science-fiction novellen *[[The Golden Man]]* av Philip K. Dick. Hovedrollene spilles av Nicolas Cage, Julianne Moore og Jessica Biel. Filmen hadde premiere 27. april 2007.

## Handlingsreferat
Cris Johnson kan se inn i hans egen fremtid. Men han kan bare se to minutter fremover, med unntak av en visjon han en gang hadde av en kvinne som gikk inn i en restaurant. Han vet ingen andre detaljer enn tiden, så han går til restauranten hver dag klokka 09.08 for å se om kvinnen dukker opp. Cris arbeider som tryllekunstner i Las Vegas. Han supplerer inntekten sin med forskjellige pengespill, ved å bruke kreftene hans til å vinne. Cris får oppmerksomhet fra FBI-agent Callie Ferris, som har oppdaget hans evner og ønsker å forhindre terrorister fra å detonere et atomvåpen. Før hun får snakket med Cris, får hans gambling oppmerksomhet til casino-selskapene. Ved å bruke sin evne til å forutsi forfølgernes handlinger, unngår han dem og politiet i Las Vegas. Ferris sporer opp Cris, men han stikker av etter å ha forutsett at hun er på vei. 

Senere den kvelden blir kasinoets sikkerhetssjef kontaktet av to terrorister, blir forhørt om Johnson og han blir deretter drept. Neste morgen er Cris ved restauranten hvor han legger merke til Liz Cooper, kvinnen fra hans tidligere visjon. Det viser seg at Cris ikke bare kan se fremtiden, men også se hvordan hans handlinger kan påvirke denne fremtiden. Når Liz sin aggressive tidligere kjæreste dukker opp, ser Johnson for seg alle resultatene av hans inngripen. Chris oppdager at hun er på vei Flagstaff, Arizona, og Cris lurer henne til å gi ham skyss. Ferris følger etter, og terroristene bestemmer seg for å drepe Cris. 

Ferris overbeviser sine overordnede hos FBI om å la henne bringe Cris inn. Terroristene følger etter i håp om at FBI-agentene kan lede dem til Cris. Han og Liz må overnatte ved et motell. Ferris konfronterer Liz, og påstår at Cris er en livsfarlig sosiopat. Liz advarer Cris, som forteller at han kan se fremtiden. Når Liz spør hvorfor han ikke kan hjelpe FBI med å stoppe terroristene, forklarer han sine begrensninger. Cris forsøker å flykte, men blir tatt av FBI, og terroristene kidnapper Liz. Men hver gang Cris forsøker å se inn i fremtiden, så endres denne fremtiden.

## Rolleliste
* Nicolas Cage som Cris Johnson
* Julianne Moore som Callie Ferris
* Jessica Biel som Liz Cooper
* Thomas Kretschmann som Mr. Smith
* Tory Kittles som Cavanaugh
* Jose Zuniga som Security Chief Roybal
* Jim Beaver som Wisdom
* Jason Butler Harner som Jeff Baines
* Michael Trucco som Kendall
* Enzo Cilenti som Mr. Jones
* Laetitia Danielle som Miss Brown
* Nicolas Pajon som Mr. Green
* Peter Falk som Irv

## Referanser


## Eksterne lenker
*
Gullbarbe

**Gullbarbe** er en art i karpefamilien. Det er en liten fisk som lever i ferskvann, nærmere bestemt Den røde elv sørøst i Kina.
Den blir opptil 8 cm lang.

## Eksterne lenker
*
André Sainte-Laguë

**André Sainte-Laguë** (født 20. april 1882 i Saint-Marin-Curton i Aquitaine i Frankrike, død 18. januar 1950) var en  fransk matematiker og en pionér innen matematisk grafteori.
Hans forskning vedrørende partibaserte forholdstallsvalg (publisert i 1910) førte til at ett av mandatfordelingssystemene ble oppkalt etter ham (Sainte-Laguës metode). Også Sainte-Laguë-indeksen for målingen av proporsjonaliteten av et valgresultat ble oppkalt etter ham.

Han er også kjent for en beregning som skulle bevise matematisk at humler ikke skulle kunne fly, presentert i innledningen til  'Le Vol des Insectes' (Hermann og Cle, Paris, 1934) av entomologen August Magnan. Denne kalkulasjonen var basert på en sammenligning mellom et fly og en humle, og la til grunn at humlens vinger var glatte og flate. Han, og andre, korrigerte raskt for denne feilaktige forutsetningen, men han huskes likevel som den vitenskapsmann som «beviste» at humlen ikke kan flyve. 

## Referanser
Falilat Ogunkoya

**Falilat Ogunkoya** (født 1968) er en nigeriansk tidligere friidrettsutøver (sprinter).

Ogunkoya var i finalen på 400 meter i VM 1995 i Göteborg der hun ble nummer seks. Sitt beste løp gjorde hun i OL 1996, da hun ble nummer tre etter Marie-José Perec og Cathy Freeman. 

I 1999 tok hun sølv i innendørs-VM i Maebashi etter Tysklands Grit Breuer. Utendørs samme år ble hun nummer fire i VM i Sevilla på tiden 50,03.

Hennes siste store mesterskapsfinale var under OL 2000 der hun ble nummer sju med 50,12.

## Personlige rekorder
* 400 meter – 49,10

## Referanser


## Eksterne lenker
*
Francisco José Martínez

**Francisco José Martínez Pérez** (født 14. mai 1983 i Churriana de la Vega) er en spansk syklist.

Francisco José Martínez startet sin karriere i 2005 i det spanske kontinentallaget Andalucía-Paul Versan (i dag kjent som det profesjonelle kontinentallaget Andalucía-Cajasur). I sitt andre år i laget oppnådde han i endagsrittet Clasica a los Puertos en sjetteplass. I sesongen 2007 ble han nummer 10 på en etappe i Volta ao Alentejo og ble blant annet nummer to i spurtkonkurransen i Catalonia rundt. I Catalonia rundt 2008 ble han nummer 3 i klatrekonkurransen.

## Lag
* 2005 Andalucía-Paul Versan
* 2006 Andalucía-Paul Versan
* 2007 Andalucía-Cajasur
* 2008 Andalucía-Cajasur
* 2009 Andalucía-Cajasur

## Eksterne lenker
*
Deji Aliu

**Deji Aliu** (født 1975) er en nigeriansk friidrettsutøver (sprinter).

Blant hans individuelle meritter er et gull på 100&nbsp;meter under det afrikanske mesterskapet i 2003, en fjerdeplass på samme distanse under Samveldelekene 2002, og en femteplass i VM 2003 i Paris. Innendørs har han to VM-finaleplasser: en femteplass i Maebashi 1999 og en åttendeplass fra Birmingham 2003. Har har også den afrikanske rekorden på 50&nbsp;meter.

Under OL 2004 i Athen tok Ailu bronse sammen med Olusoji Fasuba, Uchenna Emedolu og Aaron Egbele på 4&nbsp;&nbsp;×&nbsp;100&nbsp;meter. Under VM i Sevilla 1999 deltok han også på stafettlaget som løp inn til tredjeplass, men laget ble senere diskvalifisert fordi Innocent Asonze ble tatt for doping.

## Personlige rekorder
### Utendørs
* 100 meter – 9,95  (Abuja 12. oktober 2003)
* 200 meter – 20,25  (Aten 10. juni 2002)
### Innendørs
* 50 meter – 5,61  (Liévin 21. februar 1999, afrikansk rekord
* 60 meter – 6,48  (Liévin 21. februar 1999)

## Referanser


## Eksterne lenker
*
Uchenna Emedolu

**Uchenna Emedolu** (født 1976) er en nigeriansk friidrettsutøver (sprinter).

Emedolu deltok i OL 2000 i Sydney, der han ble utslått i forsøkene på 200 meter. Han deltok også i VM 2001, der han ble utslått i semifinalen på både 100 meter og 200 meter.

Under Samveldelekene 2002 tok han sølv på 100 meter på tiden 10,11. Han var også i finalen på både 100 og 200 meter i VM 2003 og ble nummer seks på 100 meter og nummer åtte på 200 meter.

Under OL 2004 i Athen tok han bronse 4 x 100 meter stafett. Individuelt ble han utslått i finalen på 100 meter.

Undet det afrikanske mesterskapet 2006 vant han gull på 200 meter og sølv på 100 meter. OL 2008 i Beijing ble imidlertid en skuffelse, han ble slått ut allerede i forsøkene på 100 meter.

## Personlige rekorder
* 100 meter – 9,97
* 200 meter – 20,31

## Referanser


## Eksterne lenker
*
James Godday

**James Godday** (født 1984) er en nigeriansk friidrettsutøver (sprinter).

Godday deltok i OL 2004 der han var med på laget som tok bronse på 4 x 100 meter stafett sammen med Musa Audu, Saul Weigopwa og Enefiok Udo-Obong.

Han deltok også i VM 2005 i Helsingfors, men ble utslått i semifinalen på 400 meter. Da han deltok i OL 2008 ble han nummer seks i sin semifinale på 400 meter og gikk ikke videre til finalen.

## Personlig rekord
* 400 meter – 44,90

## Referanser


## Eksterne lenker
*
Musa Audu

**Musa Audu** (født 18. juni 1980) er en nigeriansk friidrettsutøver (sprinter).

Audu har ingen individuelle meritter fra noe internasjonalt mesterskap. Derimot deltok han på 4 x 400 meter stafett sammen med James Godday, Enefiok Udo-Obong og Saul Weigopwa under OL 2004 i Athen, der Nigerial tok tok bronse på plassen bak lagene fra USA og Australia.

## Personlige rekorder
* 400 meter – 45,98

## Referanser


## Eksterne lenker
*
Impilakhti

**Impilakhti** (russ.: Импилахти, finsk: *Impilahti*, eldre svensk: *Impilax*) er et tettsted i
Pitkjaranta (finsk: Pitkäranta) rajon i russisk Karelia.

Før 1944 var Impilahti en finsk kommune i Viborgs län. Kommunen lå ved nordenden av innsjøen Ladoga. I 1939 var antall innbyggere .

I Impilahti lå den finskspråklige *Östra Karelens folkhögskola*.
I tettstedet Pitkäranta ble rike kobber- og sølvforekomster utnyttet av *Pitkäranta bergverk*.

## Eksterne lenker
* Artikkel om Impilahti i Nordisk familjebok, bind 12, spalte 453, 1910
* Kart over Impilahti
Susanthika Jayasinghe

**Susanthika Jayasinghe** (født 1975) er en srilankisk friidrettsutøver (sprinter).

Jayasinghe vokste opp i en fattig familie seks mil nord for hovedstaden Colombo. 

Etter å ha tatt VM-sølv i 1997 flyttet hun til USA for å trene der.

I OL 2000 i Sydney tok Jayasinghe Sri Lankas første OL-medalje siden 1948 da hun tok bronse på 200 meter bak Marion Jones og Pauline Davis-Thompson. Førstnevnte er senere blitt diskvalifisert for doping. 9. desember 2009 besluttet IOK at Pauline Davis-Thompson var gullmedaljenvinnere og sølv til Jayasinghe på 200 meter for damer i sommer-OL 2000 i Sydney.

## Personlige rekorder
* 100 meter: 11,04  (Yokohama 2000)
* 200 meter: 22,28  (Sydney 2000)

* 50 meter, innendørs: 6,31  (Liévin 2001), asiatisk rekord
* 60 meter, innendørs: 7,09  (Stuttgart, 1999), asiatisk rekord
* 200 meter, innendørs: 22,99  (Lisboa, 2001), asiatisk rekord

## Referanser


## Eksterne lenker
*
Pervomajskoje

**Pervomajskoje** (russ.: Первомайское, svensk: *Kivinebb*, finsk: *Kivennapa*) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet *Pervomajskoje* ble tildelt i 1948. Antall innbyggere i Pervomajskoje var  i 2002.

Før 1944 var Kivinebb en finsk kommune i Viborgs län. Kommunen lå langs Finlands daværende grense mot Russland. Antall innbyggere i kommunen var  i 1939.

Kivinebb ble første gang nevnt i historiske kilder i 1445.

Forfatterinnen Edith Södergran (1892&ndash;1923) bodde i Raivola i Kivinebb kommune. 

*Lintula ortodokse nonnekloster* lå i Kivinebb. Det ble 1944 overflyttet til Heinävesi i Södra Savolax.

## Eksterne lenker
* Artikkel om Kivinebb i Nordisk familjebok, bind 14, spalte 172, 1911
* Kart over Kivinebb
Oludamola Osayomi

**Oludamola Osayomi** (født 1986) er en nigeriansk friidrettsutøver som konkurrerer på 100 meter.

Osayomi deltok under OL 2004 der hun var med i finalen på 4 x 100 meter, men laget havnet nede på sjuendeplass. Samme plassering ble det i stafetten under VM 2005.

Osayomi kom til finalen på 100 meter under VM 2007, men endte sist på tiden 11,26.

Under OL 2008 løp hun på det nigerianske stafettlaget på 4 x 100 meter, sammen med Ene Franca Idoko, Halimat Ismaila og Gloria Kemasuode. De tok bronsemedaljene etter Russland og Belgia. I det samme mesterskapet deltok hun også på 100 meter, der hun ble utslått i semifinalen.

## Referanser


## Eksterne lenker
*
Tjongsfjord

**Tjongsfjord** er en bygd i Rødøy kommune i Helgeland, Nordland, med omkring 300 innbyggere.

Stedet har vært bebodd siden steinalderen. Bygda har en egen skole (barne- og ungdomsskole) og barnehage.  Tjongsfjorden kirke ble bygd i 1962. Tjongsfjord idrettslag ble grunnlagt 4. oktober 1964.  

Tjongsfjord har også et aktivt revylag som ble norgesmestere på høylandet i 2015. 

## Eksterne lenker
* Tjongsfjord IL
* http://www.an.no/kultur/musikk/revy/tjongsfjordrevyen-med-ellevilt-paskeshow/s/5-4-282135?access=granted
NM i fotball for kvinner 2001

**[[NM i fotball for kvinner|Norgesmesterskapet i fotball for kvinner]] 2001** er en norsk fotballturnering. Det var det 24. offisielle norgesmesterskapet i fotball for kvinner. Trondheims/Ørn ble norgesmestre etter å ha slått Asker i en jevn finale som ble spilt lørdag 3. november på Ullevaal Stadion i Oslo. 
Trondheims-Ørn kom til finalen ved å slå Medkila, Fortuna, Kolbotn og Arna-Bjørnar.
Asker kom til finalen ved å slå Bækkelaget, Fossum (Skien), Klepp og Team Strømmen.

## Småfakta
*To lag fra Toppserien ble slått ut av lag fra lavere divisjoner. Liungen ble slått ut av Fossum og Athene Moss ble slått ut av Skeid.
*Den største seieren i Norgesmesterskapet det året var Kolbotns 24-0 over Eik Tønsberg.

## 1. runde
De fleste kampene ble spilt Onsdag 2. mai

1=Mandag 30. april.
2=Torsdag 3. mai.

## 2. runde
Kampene ble spilt onsdag 23. og torsdag 24. mai (fra og med Byåsen – Molde). Siste kamp ble spilt tisdag 29. mai:


3 Denne og de resterende kampene (minus Bækkelaget – Asker) ble spilt torsdag 24. mai
4 Tirsdag 29. mai 

## 3. runde
Onsdag 18. juli:

5= Tirsdag 24. juli
 

## 4. runde/Kvartfinale
Tirsdag 14. august

## Semifinale

## Finale

## Eksterne lenker
*  Stein Langørgens hjemmeside (engelsk)
* Asker slått da Medalen slo aftenposten.no
Friidrett under Sommer-OL 2000 – Tikamp menn

Øvelsen **[[Tikamp]]** ved **[[Sommer-OL 2000]]** fant sted ved Stadium Australia i Sydney, Australia den 27. og 28. september 

Trond Høiby representerte Norge, men fullførte ikke.

Etter første dag av konkurransen, ledet Chris Huffins med åtte poeng foran Dean Macey. Erki Nool og Tom Pappas fulgte på de neste plassene. Den neste dagen falt Nool til femteplass etter 110 meter hekk, men klatret igjen etter den kontroversielle diskos-konkurransen. Etter å ha begynt med to ugyldige kast, ble også det tredje og siste kastet til Nool opprinnelig kjent ugyldig, noe som hadde ført til han hadde fått 0 poeng og falt ut av den ledende gruppen. Men Nool fikk omgjort beslutningen og fikk målt kastet til 43,66 meter, som gjorde at han klatret en plass. Den britiske delegasjonen protesterte, men til ingen nytte.

Etter Nools sterke resultat i spyd var Huffins sin ledelse bare 14 poeng før 1500 meteren. Da dette var den svakeste øvelsen til Huffins syntes han å være ute av medaljekampen, men han klarte å senke sin personalige rekord med tolv sekunder og tok bronsemedaljen. Regjerende verdensmester og verdensrekordholder Tomáš Dvořák kjempet med et kneproblem gjennom hele konkurransen og fullførte på en skuffende sjetteplass.

## Resultater
### Medaljevinnere

Šebrle satte verdensrekord i 2001 og vant gullmedaljen ved Sommer-OL i 2004 med ny olympisk rekord. Huffins la opp sin internasjonale friidrettskarriere etter sesongen.

### Sammenlagt resultater
Poenger etter 10 øvelser:

## Eksterne lenker
* Resultater dag en fra IAAF: 100 m, lengde, kule, høyde og 400 m. Besøkt 27. januar 2007.
* Resultater dag to IAAF: 110 m hekk, diskos, stav, spyd og 1500 m. Besøkt 27. januar 2007.
* IAAF resultater: Resultater sammenlagt. Besøkt 27. januar 2007.
*  
*
Hvitflekket smådøgnflue

**Hvitflekket smådøgnflue** (*Baetis scambus*) er en døgnflue som tilhører familiegruppen smådøgnfluer strømdøgnfluer eller bekkedøgnfluer. Gruppens mange norske navn har oppstått på grunn av ulike norske dialekter og fra litteraturen.

## Utseende
### Voksne (imago)
Kroppen er 5-7&nbsp;millimeter lang. Kroppen er lys oliven eller litt brunlig olivenfarget. Vingene er trekantet og holdes rett opp og ut fra kroppen i hvile. Bakvingen er liten, mye mindre enn framvingen, den er fint oval på form. Lengst bak på bakkroppen er det to haletråder (cerci).

### Nymfer/larver
Nymfene er mellom 5-7&nbsp;millimeter lang. Den har tre haletråder, som er kortere enn kroppen, og den miderste er litt kortere en de to på siden. De har et tydelig mørkt bånd. Den midterste haletråden har små korte hår ut til hver side. De to ytre haletrådene har bare hår på innsiden. Beinas kloledd har ikke små fine hår på hver klospiss. Bakkroppen har små lyse flekker, det femte, niende og tiende bakkroppsleddet er blekere enn de andre. Det er sju par små bladformede gjeller bokover på siden av bakkroppen.

Den er svær lik guløyet smådøgnflue (*Baetis fuscatus*), men kan skilles fra denne på labialpalpens ytre (tredje) ledd. Det er kortere enn det miderste (andre) leddet.

## Levevis
Hvitflekket smådøgnflue finnes i små bekker og større elver med rennende vann. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 1 år.

Hvitflekket smådøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for *dun* (engelsk).

De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.

## Systematisk inndeling

* Orden **[[Døgnfluer]] (Ephemeroptera)**
** Familie **[[Smådøgnfluer]] / [[strømdøgnfluer]] / [[bekkedøgnfluer]] (Baetidae)**
*** **Hvitflekket smådøgnflue** *Baetis scambus* Eaton, 1870

## Litteratur
* Johansen, G.O. og Lunde, V. 1993. *Sjekkliste for norske døgnfluer (Ephemeroptera) med forslag til norske navn.* Norsk entomologisk forening, InsektNytt 18(3-4), s. 19-22
* Arnekleiv, Jo Vegar. 1995. *Døgnfluelarver.* Norsk entomologisk forening, Norske Insekttabeller nr. 14,  45 sider.
* Puthz, V. 1978. *Ephemeroptera.*  Limnofauna Europaea, J. Illies (ed.). Fischer Verlag, Stuttgart. side 256 – 263.

## Eksterne lenker
* 
* Norsk Entomologisk forening
Breivika Tekniske Fagskole

**Breivika Tekniske Fagskole** har blitt slått sammen med flere fagskoler i Troms og Finnmark og byttet navn til Fagskolen i Nord.

Skolens sin aktivitet er nå flyttet til Fagskolen i Nord- studiested Tromsø adr. Rambergan, Sommerfeldsgate 74/76, 9009 Tromsø.

Fagskolen var en fylkeskommunal, teknisk fagskole i Troms lokalisert i Tromsø. Fagskolen var samlokalisert med Breivika videregående skole.

## Historie
Breivika tekniske fagskole ble etablert i 1972, med en avdeling for elektronikk og en avdeling for anlegg og husbygging.

Skolen drev betong laboratorie for Tromsødistriktet i mange år.

Høsten 2001 gikk skolen over til nettbasert undervisning med samlinger på skolen. Det var en av de første skolene som begynte med nettbasert undervisning. Første nettbaserte undervisningsplattform var Imentor som var utviklet av Opus Troms som ble byttet ut med it's Learning høsten 2007.

Skolen ble sammenslått med den Maritime fagskolen i Tromsø i 2019 og byttet navn til Fagskolen i Troms avd. Tromsø.

I 2021 ble skolen slått sammen med alle fylkeskommunale fagskoler i Troms og Finnmark og byttet navn til Fagskolen i Nord.

## 2009
I 2009 hadde skolen ca. 140 elever og tilbyr fag innenfor studieretningene:

* Datateknikk fordypning drift og sikkerhet
* Elektro fordypning elkraft
* Bygg og anlegg

Staben består av avdelingsleder, sekretær, tekniker og 14 lærere.

Skolen og utdanningen er godkjent av NOKUT (Nasjonalt organ for kvalitet i utdanningen).

Skolen er medlem i NUTF (Nasjonalt utvalg for teknisk fagskoleutdanning). NUTF er en interesseorganisasjon for tekniske fagskoler.

## Eksterne lenker
* Fagskolen i Nord hjemmesider
Odines syndrom

**Odines syndrom**, eller **kongenitalt sentralt alveolært hypoventilasjonssyndrom**, er en sjelden sykdom som innebærer at det autonome nervesystemet ikke sørger for et automatisk åndedrett, noe som gjør det svært farlig når pasienten sovner. Pasienter med denne sykdommen er derfor avhengige av respirator under søvnen.
21 Guns (sang)

**21 Guns** er den andre singelen fra albumet 21st Century Breakdown, som er det åttende studioalbumet til det amerikanske punkrock-bandet Green Day. Låta ble lagt ut for digital nedlastning 25. mai 2009, og kom i salg som CD-singel i USA 14. juni 2009.

21 Guns er også å finne på lydsporet til Transformers: Revenge of the Fallen sammen med bl.a. Linkin Park-låta New Divide.

## Musikkvideoen
Musikkvideoen til 21 Guns ble regissert av Marc Webb og filmet i Los Angeles 6. juni 2009, og hadde premiere på MySpace 22. juni 2009.

Dette er for øvrig den tredje musikkvideoen til Green Day hvor Jason White medvirker. De to andre er Wake me up when September ends og Working Class Hero.

Under MTV Video Music Awards, 14. september 2009, stakk 21 Guns av med alle prisene den var nominert for; "Best Rock Video", "Best Direction in a Video" og "Best Cinematography in a Video".

## Referanser
Mjøvannsskarva

**Mjøvannsskarva** er et fjell i Holmestrand kommune i Vestfold. Det har en høyde på 489 meter over havet og er det 25. høyeste fjellet i Vestfold av fjellene med primærfaktor på minst 50 meter.

## Se også
* Fjell i Vestfold

## Fotnoter



## Referanser
Oscar Lundegaard

**Oscar Lundegaard** (1887–1971) arbeidet som disponent og var ordfører i Arendal fra 1926 til 1931, og representerte Høyre.

Lundegaard ble født i Arendal, og var sønn av Niels og Anna Lundegaard.

Han giftet seg seg 4. januar 1912 i Arendal trefoldighetskirke med Marianne Caroline Sørensen (1889&ndash;1978) fra Hisøy. Sammen fikk de fire barn.

## Referanser
Sigurd Ledaal

**Sigurd Bertram Ledaal** (født 23. mars 1942) er en lokalpolitiker for Høyre i Arendal.

Leedal er sønn av Sverre (1917-) og Randi Ledaal (1915–2002), og er en av fire søsken. Han er gift med Anne Berit (1943-) og har fire barn.

Han var ordfører i Moland fra 1989–1992 og i Arendal fra 1996 til 1999.

Ledaal er daglig leder av selskapet Skogsvarme AS.

## Styreverv
* Eydehavn Næringsutvikling, leder
* Arendal kommunes Legat For Vanskeligstilte, styremedlem 	
* Landbrukstjenester Sør, varamedlem 

## Se også
* Liste over ordførere i Arendal
Libyan Islamic Fighting Group

**Libyan Islamic Fighting Group** (også kjent som **Al-Jama’a al-Islamiyyah al-Muqatilah bi-Libya**) er en radikal fraksjon som fører jihad mot oberst Muammar al-Gaddafi som ble leder i Libya etter et kupp i 1969. Kort tid etter angrepene den 11. september 2001 ble gruppen forbudt over store deler av verden på grunn av deres forhold til Al-Qaida.

Gruppen ble grunnlagt høsten 1995 i Libya. De fleste av de første medlemmene hadde slåss mot de sovjetiske styrkene i Afghanistan. Formålet til gruppen er å etablere en islamsk stat i Libya som skal styrte dagens regime som ifølge gruppen er undertrykkende, korrupte og anti-muslimske. Gruppen påtok seg ansvaret for et mislykket attentat mot Gadaffi i februar 1996, som ble delvis finansiert av det britiske Secret Intelligence Service. 

Den 10. oktober 2005 ble gruppen forbudt i Storbritannia sammen med fjorten andre militante grupper som opererer i Storbritannia. Medlemmer av gruppen kan bli straffet med inntil 10 år i fengsel.
Islam på New Zealand

**Islam på New Zealand** er et forholdsvis nytt fenomen. De første muslimer kom på 1870-tallet. 
Det er nå over 36&nbsp;000 muslimer på New Zealand. Den første muslimske organisasjon, *New Zealand Muslim Association*, ble etablert i Auckland i 1950. Det første islamske senteret ble åpnet i 1959.

## Litteratur
* Drury, Abdullah, *Islam in New Zealand: The First Mosque* (Christchurch, 2007) ISBN 978-0-473-12249-2
* Drury, Abdullah, “A time for Muslims to examine faith” in* The Nelson Mail* (5 August 2008), s.9.
Utleggstrekk

**Utleggstrekk** vil si at en namsmyndighet, etter begjæring fra kreditor, nedlegger trekk i lønn eller andre ytelser hos den skal utbetale en godtgjørelse til skyldner, for eksempel opptjent lønn. Trekkbeløpet utbetales direkte til kreditor til dekning av kravet. Ordinær namsmann er namsfogden i byene eller lensmannen i distriktet. Særnamsmenn er for eksempel kemner og Statens innkrevingssentral. For å kunne oppnå utleggstrekk må det foreligge et tvangsgrunnlag, for eksempel dom i forliksrådet eller gjeldsbrev hvor kravsbeløpet er misligholdt. Formålet med utleggstrekk, er å hindre at skyldner unnlater å betale sin gjeld selv om han har betalingsevne eller forfordeler enkelte kreditorer. Etter gjeldende rett kan utleggstrekk tas i lønn eller annen godtgjørelse i den utstrekning inntekten overstiger det som med rimelighet trengs til underhold av skyldneren og skyldnerens husstand, jf. dekningslovens § 2-7. Rimelig husleie og rimelig boliglån har skylder også rett til å betale før det er aktuelt med utleggstrekk. En skyldner kan hindre utleggstrekk dersom han betaler ned sin gjeld etter evne og fordeler ledige midler forholdsmessig mellom kreditorene etter kravenes størrelse, jf dekningslovens § 2 -7 i.f..

Dersom det blir nedlagt flere utleggstrekk hos samme skyldner, og det som kan trekkes etter dekningslovens § 2-7 ikke er tilstrekkelig regulerer dekningslovens § 2-8 prioriteten mellom trekkene, eksempelvis skal bidrag og krav på skatt og offentlig avgift gis fortrinnsrett før alminnelige kreditorer. Endring av utleggstrekk som følge av senere trekkpålegg kan endres med hjemmel i tvangsfullbyrdelseslovens § 7-24.

## Se også

*Gjeldsordning
*Gjeldsforhandling

## Eksterne lenker
* Dekningsloven
Gjeldsforhandling

**Gjeldsforhandling** (gjeldsmekling) vil være forhandling mellom skyldner og kreditor eller kreditorene for å få en endring av betalingsvilkårene. Formålet med forhandlingen kan være å oppnå gjeldssletting eller endring av (låne)vilkårene slik at gjelden kan nedbetales uten mislighold. Det normale er egenforhandling, men forhandling kan også skje via en fullmektig, for eksempel en offentlig eller privat gjeldsrådgiver (uavhengig rådgiver). 

Gjeldsforhandling kan være utenrettslig (privat) gjeldsforhandling innenfor gjeldende rett eller offentlig gjeldsforhandling etter gjeldsordningsloven av 1992 eller konkursloven av 1984. Det kan ikke åpnes gjeldsforhandling etter gjeldsordningsloven før skyldneren har forsøkt å komme frem til en gjeldsordning på egen hånd først. Der vilkårene er til stede, er det tingretten som åpner gjeldsforhandling, men også namsmannen kan åpne gjeldsforhandling der det er åpenbart at vilkårene er til stede.

Det er namsmannen i kommunen der skyldneren bor som skal behandle søknad om gjeldsforhandling og gjeldsordning, og som også utformer forslag til en gjeldsordning som ligger innenfor lovens rammer.

## Se også
*Gjeld
*Gjeldsmekling
*Gjeldssanering
*Gjeldsrådgivning
*Utleggstrekk
*Offentlig gjeldsrådgiver
*Privat gjeldsrådgiver
*Gjeldsordning
*Forhandling

## Referanser


## Eksterne lenker
* Namsmann og forliksråd - gjeldsordning - politiet
Økonomiforhandling

**Økonomiforhandling** vil si at en utfører en eller annen form for økonomirådgivning. Forskjellen mellom økonomiforhandling og andre former for forhandlinger, er at økonomiske spørsmål står sentralt. Økonomiforhandling omfatter også begrepet gjeldsforhandling.

## Norge
Gjeldsordningsloven av 1992 som retter seg mot privatpersoner, krever at skyldner etter evne starter en økonomiforhandling/gjeldsforhandling med kreditorene med siktemål å få etablert en frivillig gjeldsordning. Men hvis forhandlingen ikke fører frem kan det være aktuelt å søke offentlig gjeldsforhandling etter gjeldsordningsloven for gjeldsordning med kreditorene. Gjeldsforhandling etter konkursloven av 1984 kan også være aktuelt, men loven retter seg normalt mot næringsdrivende. 

## Se også
*Gjeldsmekling
*Utleggstrekk
*Offentlig gjeldsrådgiver
*Privat gjeldsrådgiver
Odd R. Antonsen

**Odd Reidar Antonsen** (født 25. mai 1937, død 14. oktober 2017) var en norsk orkester- og storbandleder, mest kjent som Odd R. Antonsen eller bare Odd R. Han trakterte også klarinett og saksofon.

Antonsen holdt til på Ridabu utenfor Hamar, og var leder av blant annet Odd R. Antonsen Storband og Odd R. Antonsen Symphonic Band (ORASB) som ble etablert i 1982 og ga ut over fire langspillplater. Til tiårsjubileet i 1992 på Oslo Plaza fremførte de Sigurd Jansens *Posters for Symphonic Band* og Helge Hurums *Saksofonkontraster*. I 1996 ble de hovedattraksjon på den 11. *Pacific Basin Music Festival* i Honolulu. I 1997 var han leder for det nystartede Det Norske Jentestorbandet.

Han var i flere år også tilknyttet Toneheim folkehøgskole.

Antonsen var far til de kjente musikerne Ole Edvard Antonsen, Jens Petter Antonsen og Tom Erik Antonsen. Han var frimurer av X grad og har virket som dirigent for Hamar Frimurerkor.

## Utmerkelser
* Norges Musikkorps Forbunds Hederspris for dirigenter 1985 (yngste frem til da)
* Hedmarksprisen 2009 
* Norsk Jazzforum sin *Storbandpris* i 2012

## Utgivelser
* ORASB, *Janitsjarsvisker vol. I* 
* ORASB, *Norge i rødt hvitt og blått, janitsjarsvisker vol. II*
* ORASB, *Ungdomsparaden, janitsjarsvisker vol. 3* (1987)
* ORASB, *The man with the horn* (1990). Nominert til Spellemannprisen 1991 i kassen *Underholdning*
* ORASB, *Vikingskipet* (1995). Kongemarsjer og sånt.
* ORASB, *Tico-tico, janitsjarsvisker vol. IV* (1995)
* Antonsen Big Band, *Feelin' free* (1996). Opptak fra 1978 til 1985.
* Antonsen Big Band, *Feelin' free vol. II* (2004)
* Antonsen Big Band, *Antonsen Big Band* (Ponca Jazz Records, 2007)
* Toneheim Folkehøgskole skoleorkester, *Tonemania* (Heilo HO 7032, 1985)

## Referanser


## Eksterne lenker
*
Peter Mohr Dams første regjering

**Peter Mohr Dams første regjering** var Færøyenes regjering fra 9. januar 1959 til 4. januar 1963. Den utgikk fra Javnaðarflokkurin, Sambandsflokkurin og Sjálvstýrisflokkurin med Peter Mohr Dam fra Javnaðarflokkurin som regjeringssjef.

## Referanser
.44-40

**.44-40**, også kjent som **.44-40 Winchester** eller **.44 Winchester Center Fire (.44 WCF)** er en sentertent patron introduset av Winchester i 1873 for bruk i den nye Winchester Modell 1873 riflen.

## Historie
I 1873 introduserte Winchester en ny rifle, Modell 1873, kamret for en ny patron kalt .44 Winchester Center Fire (.44 WCF).
Riflen og patronen ble en suksess for Winchester, og patronen viste seg og være veldig populær. Kort tid etter introduserte både Remington og Marlin revolvere og rifler som brukte den samme patronen, fulgt av Colt som introduserte en ny modell av sin populære Singel Action Army/Peacemaker kalt *Frontier Six-Shooter*.

*Frontier Six-Shooter* var Colt's navn på alle modellvariasjoner kamret for .44-40, og ble brukt på *SAA/Peacemaker*, *Modell 1878 Double Action* og *SAA/1895 Bisley* når disse var kamret for .44-40.

.44-40 er antatt å ha vært den mest populære patronen i «Det ville vesten», og er historisk den nest mest brukte patronen på hjortejakt i USA, bare overgått av .30-30.

Patronen fikk navnet .44-40 da *Union Metallic Cartridge Company* (*U.M.C.*) begynte å lade patroner for kommersielt salg. U.M.C. hadde ikke lyst til å drive reklame for konkurrenten Winchester, og istedenfor .44 WCF som var navnet på den tiden, brukte de betegnelsen .44-40, *.44* er kulediameter i tommer, *40* er vekten av kruttladningen, 40 grains (2.6 gram) med svartkrutt.
Etter hvert ble .44-40 mer utbredt som navn på patronen enn de andre variasjonene, og selv Winchester tok til slutt i bruk denne designasjonen fremfor de andre.

### Ladninger
Den originale standardladningen for .44-40 var 40 grains (2.6 gram) med svartkrutt som sendte en 200 grains (13 gram) kule avgårde i ca. 1,245 fps (~380 m/s). I 1886 introduserte U.M.C. en ny ladning som brukte en 217 grains (14.1 gram) kule med den samme 40 grains (2.6 gram) kruttladningen, denne kombinasjonen gav kulen en hastighet på 1,190 fps (360 m/s). Winchester begynte også å tilby denne ladningen, men U.M.C. droppet denne ladningen i 1905.

I 1895 byttet Winchester til en ladning som kombinerte en 200 grains kule og 17 grains (1.1 gram) DuPont No. 2 røksvakt krutt som gav en utgangshastighet på 1,300 fps (400 m/s). I 1896 fulgtU.M.C. etter med en ny ladning som sendte en 217 grains kule avgårde i 1,235 fps (376 m/s). Kort etter begynte begge firmaene og markedsføre mantlede kuler. 
I 1903 introduserte Winchester en ladning kalt *W.H.V.* (*Winchester High Velocity*) som brukte en 200 grains kule som oppnådde 1,500 fps (460 m/s) når den ble skutt i et våpen med et løp på 24 tommer (610 mm). Andre ammunisjonsprodusenter som U.M.C. og *Peters Cartridge Company* (*Peters*) introduserte lignende ladninger i sine vareutvalg.

## Se også
* Liste over patrontyper

## Referanser
Petter Solli (motorsport)

**Petter Solli** (født 2. september 1982 i Lørenskog) er en norsk motorsyklist. Han startet med roadracing i 2000 og fikk tildelt prisen som årets debutant. I årene som fulgte har han vunnet flere Norgesmesterskapsløp, og vært på pallen i mange Europamesterskapløp. I 2004 ble han norgesmester i roadracing 600ss. I 2005 og 2006 deltok han i World superstock 1000cc- ( VM Roadracing) hvor han hadde sin beste plassering på 5.-plass i Brno, Tsjekkia. Siden 2008 har han kjørt i IDM (Internasjonal tyske mesterskap)
Undine (roman)

***Undine*** er en roman fra 1811 av Friedrich de la Motte Fouqué om en vann-ånd ved navn Undine, som gifter seg med ridderen Huldebrand for å bli tildelt en sjel. Romanen tilhører den tidlige epoken av den tyske romantikken, og er blitt oversatt til engelsk og en rekke andre språk. Den var svært populær på 1800-tallet. I 1843 ble den omtalt av The Times som *«en bok som du er garantert å finne utlånt, blant alle de andre, dersom du ber om den i et utenlandsk bibliotek.»* Fortellingen, som bærer likhetstrekk med *[[Den lille havfrue (eventyr)|Den lille havfrue]]* av Hans Christian Andersen, bygger i stor grad på det franske folke-eventyret om Melusine, en vann-ånd som gifter seg med en ridder på den betingelse at han aldri får lov til å møte henne på lørdager, når hun antar formen til en havfrue. Fortellingen er også inspirert av en tekst av Paracelsus, og romanen hentet sin tittel fra Undinene, som av Paracelsus ble beskrevet som vannets elementærånder.

En uforkortet engelsk utgave av romanen ble utgitt i 1909, med illustrasjoner av Arthur Rackham. *Undine* var en av de mest elskede barnebøker for mange barn på 1800-tallet. Den skotske poeten George Macdonald beskrev *Undine* som «den aller vakreste» av alle eventyr-fortellinger. I *The Daisy Chain* (1856) av Charlotte Mary Yonge, såvel som i *Little Women* (1868&ndash;1869) av Louisa May Alcott, finnes varianter av den samme fortellingen. 

Den første fremføringen av *Undine* var E.T.A. Hoffmanns opera i 1814. Den kom til gjennom et samarbeid mellom Hoffmann, som komponerte partituret og Friedrich de la Motte Fouqué,  som anvendte sitt eget verk i en libretto. Operaen fikk en rosende kritikk. Carl Maria von Weber beundret den som en type komposisjoner som tyskere ønsket, *«et kunstverk som er fullbyrdet i seg selv, hvori delvise bidrag fra beslektede og medvirkende kunstarter smelter sammen, opphører, og ved sitt opphør på en måte former en ny verden.»*

## Referanser


## Litteratur
* Oliver Strunk: *Source Readings in Music History: The Romantic Era*, W W Norton & Co Inc,  New York, februar 1966, ISBN 039309684X, ISBN 978-0393096842
Fråtseri

**Fråtseri** (avledet av *fråtse*, fra middelnedertysk *vrasen, vratzen*; beslektet med tysk *fressen*, «ete») betyr overtilfredshet og uhemmet overforbruk av mat eller drikke.

I kristendommen regnes det som en synd hvis overdreven lyst på mat og drikke fører til manglende kontroll over ens forhold til mat eller skader kroppen. Noen kristne kirkesamfunn, som den katolske lærer at fråtseri er en av syv dødssynder. 

Forståelsen av hva fråtseri består i, har variert gjennom tidene, men er ofte illustrert med enkelte romerske keiseres spise- og drikkeorgier. Hvis man til et slikt overdådig måltid ikke hadde plass til mere, skulle man ta et brekkmiddel og få spydd og tømt magesekken slik at en kunne fortsette spisingen. Hensikten med dette er ikke entydig, det kunne være en ren hedonistisk livsnytelse, eller en markering av ubegrenset rikdom og makt til bare å velge det beste. Fråtseri bør derfor ikke forveksles med bulimi som er en psykologisk diagnose.

Fråtseri forveksles noen ganger med å være i godt hold og velnæret. Før i tiden var det å ha god næring ofte et symbol på å være rik, da de fattige i samfunnet ikke hadde mye penger til å kjøpe mat. I dag har det endret seg i Norge som i Vesten spesielt. Å være velnært trenger ikke å være et uttrykk for fråtsing, det er bare hvis behovet for mat er blitt overdrevet.


«Spis for å leve, ikke lev for å spise»
sitat ofte tilskrevet Sokrates


## Referanser


## Eksterne lenker
*
Sandro Floris

**Sandro Floris** (født 12. juni 1965 i Cagliari) er en italiensk tidligere friidrettsutøver (sprinter).

Floris konkurrerte hovedsakelig på 200 meter. Hans fremste meritt er seieren på 200 meter i innendørs-EM 1990. Han endte på fjerdeplass under innendørs-VM 1989.

Han deltok på Italias lag på 4 x 100 meter stafett og tok bronse i VM 1995 og to ganger i EM (både 1990 og 1994).

## Personlige rekorder
* 100 meter – 10,36
* 200 meter – 20,68

## Referanser


## Eksterne lenker
*
Edith Södergran-prisen

**Edith Södergran-prisen** (svensk: *Edith Södergran-priset*) deles ut av Edith Södergran-selskapet til personer som aktivt og fortjenestefullt har forsket i og spredd kunnskap om Edith Södergrans liv og verker.

## Liste over prismottakere
* 1984 – Solveig von Schoultz
* 1985 – Merja-Riitta Stenroos
* 1986 – Inga-Britt Wik
* 1987 – Gurli Lindén
* 1988 – Tua Forsström
* 1992 – George C. Schoolfield
* 2002 – Stina Katchadourian
* 2014 – Tomas Mikael Bäck

## Eksterne lenker
*
Undine (andre betydninger)

**Undine** har flere betydninger:

*Undiner, vann-nymfer i germansk mytologi
*''Undine'' (roman), en roman av Friedrich de la Motte Fouqué fra 1811 
*''Undine'' (skuespill), et skuespill av Jean Giraudoux fra 1939
Paolo Camossi

**Paolo Camossi** (født 1974) er en italiensk friidrettsutøver som konkurrerer i tresteg.

Camossi deltok i VM 1999 i Sevilla der han endte på femteplass med et hopp på 17,29 meter. Han tok bronse under innendørs-EM 2000 med et hopp på 17,05.

Han deltok også under OL 2000 i Sydney og ble nummer åtte i finalen. Hans fremste meritt kom under innendørs-VM 2001, der han tok gull med et hopp på 17,32. Han var også i finalen under VM 2001 i Edmonton der han ble nummer 11.

## Personlige rekorder
* Tresteg – 17,45 meter

## Referanser


## Eksterne lenker
*
Nicolai B. Herlofson

**Nicolai Benjamin Herlofson** (født 5. august 1876, død 24. august 1945) var en norsk advokat, forretningsmann og politiker. Han var ordfører i Arendal fra 1932 til 1934.

Herlofson var sønn av skipsreder Oscar Herlofson (1844–1892) og Thora Smith (f. 1855). Giftet seg i 1901 med Sigrid Dedekam (1873–1934), datter av Anders E. Dedekam (f. 1845) og Anna Oline Hansen (f. 1853). Fikk fire barn: Oscar Herlofson, Hans Herlofson, Tore Herlofson, og Helene Agnethe Herlofson. Giftet seg senere med Sophie Herlofsen (1887–1967).

Han spilte en stor rolle i Arendals kommune- og forretningsliv i mange år. Ved siden av virksomheten som overrettssakfører var han blant annet styreformann i Arendals Dampskibsselskab og medlem av en lang rekke komiteer og styrer i byens forretningsliv.

## Referanser
Siriprisen

**Siriprisen** (svensk: *Siripriset*) er en svensk litterær pris som ble innstiftet i 2000. Det er en alternativ pris (skyggepris) til Augustpriset. Prisen er oppkalt etter Siri von Essen. Men prisen synes ikke ha blitt utdelt etter 2008.

## Liste over prisvinnere

## Referanser
Stephen McGinn

**Stephen McGinn** (født 2. desember 1988) er en skotsk fotballspiller som fra 30. juni 2020 er klubbløs.

Han fikk sin debut i det høyeste nivået i skotsk fotball i januar 2007, da han spilte mot Celtic, hvor hans bestefar forøvrig har vært formann. McGinn kvitterte ved å score St. Mirrens eneste mål i en kamp de tapte 1-5.

I april 2009 debuterte han på Skottlands U21-landslag i en kamp mot Albania hvor det skotske laget vant 5-2 og McGinn scoret et av de skotske målene.

15. januar 2010 ble han solgt til den engelske Championship-klubben Watford FC, hvor han debuterte på banen som innbytter i en kamp mot Newcastle United 27. februar 2010.

## Referanser


## Eksterne lenker
*
Maria Guida

**Maria Guida** (født 23. januar 1966 i Vico Equense) er en italiensk tidligere friidrettsutøver (langdistanseløper).

Guida deltok i VM 1993 på 10&nbsp;000 meter og kom på 12.-plass. Under VM 1995 i Göteborg ble hun nummer fire på samme distanse med tiden 31.27,82. Dette ble hennes personlige rekord på distansen.

Etter VM i Göteborg begynte hun å konkurrere på lengre distanser, og hun deltok i VM i halvmaraton i 1998. Karrierens høydepunkt kom under EM 2002 der hun vant gull i maraton.

## Referanser


## Eksterne lenker
*
Jon Drummond

**Jonathan «Jon» A. Drummond** (født 9. september 1968 i Philadelphia) er en amerikansk tidligere sprinter. Han ble olympisk mester på 4 x 100 m stafett under OL 2000 i Sydney.

I VM 1993 i Stuttgart var Drummond startmann på USAs lag på kortstafetten og vant sitt første VM-gull. Samtidig tangerte laget verdensrekorden på 37,40. I VM 1997 ble Drummond nummer sju på 200 meter.

I VM 2003 i Paris ble Drummond diskvalifisert i kvartfinalen på 100 m for tjuvstart. Han protesterte på avgjørelsen og ropte flere ganger «I did not move» («jeg rørte meg ikke»). Konkurransen ble forsinket i nesten en time fordi Drummond nektet å forlate banen. Han la seg blant annet ned i løpebanen en periode, før han til slutt gråtende forlot banen. Senere kom det fram at Drummond hadde beveget seg to ganger i startblokken, men ikke tjuvstartet.

Drummond er utestengt fra friidrett til 16. desember 2022.

## Referanser


## Eksterne lenker
*
Derek Riordan

**Derek George Riordan** (født 16. januar 1983 i Edinburgh) er en skotsk fotballspiller som spiller for Bristol Rovers FC.

Riordan startet sin karriere i Hibernian, der han etablerte seg blant de unge, lovende nye spillerne. Han vant prisen for årets beste ungdomsspiller i 2005 og debuterte på Skottlands herrelandslag i fotball samme år, men fikk riktignok bare én landskamp dette året. Han gikk over til Celtic i 2006, men klarte ikke å etablere seg på førstelaget under manager Gordon Strachan og vendte tilbake til Hibernian i 2008. Riordan er en naturlig venstrebeint spiller som veksler mellom å spille venstre kant og spiss. Kontrakten hans med Hibernian løp ut i mai 2011. Den skotske hovedstadsklubben forsøkte å få Riordan til å skrive ny kontrakt, men han var uvillig til å fortsette med spill i Skottland. Torsdag 7. juli 2011 skrev Riordan under på en toårskontrakt med den kinesiske klubben Shaanxi Chanba. Det er forventet at denne kontrakten vil innbringe £ i uka for Riordan. Denne kontrakten ble imidlertid annullert etter fire måneder etter avtale partene imellom.

30. mars 2012 Riordan skrev kontrakt med St. Johnstone for den resterende del av 2011-12 sesongen 

## Eksterne lenker
*
HFC Haarlem

**Haarlemsche Football Club Haarlem** (også bare kjent som **HFC Haarlem**) var en nederlandsk fotballklubb fra byen Haarlem i provinsen Noord-Holland. Klubben spilte sin siste kamp i Eerste divisie i slutten av januar 2010 før den meldte seg selv konkurs like etter, noe som førte til øyeblikkelig ekskludering av det nederlandske fotballforbundet. HFC Haarlem ble grunnlagt den 1. oktober 1889, og spilte sine hjemmekamper på Haarlem Stadion. 

Klubben har vunnet den øverste divisjonen Eredivisie én gang, KNVB Cup to ganger og Eerste divisie tre ganger. Klubbens siste trener var Jan Zoutman. HFC Haarlem fusjonerte i april 2010 med amatørklubben *HFC Kennemerland* under det nye navnet Haarlem Kennemerland.

## Meritter
* **[[Eredivisie]]: (1)** 1945/1946
* **[[KNVB Cup]]: (2)** 1901/1902, 1911/1912}
* **[[Eerste divisie]]: (3)** 1971/1972, 1975/1976, 1980/1981

## Kjente spillere med tilknytning til klubben

## Referanser


## Eksterne lenker
* 
* Klubbens offisielle nettsider
CAN-buss

**Controller area network** (**CAN** eller **CAN-buss**) er en protokoll utviklet for bruk i kjøretøy der de forskjellige kontrollerne på bussen kan kommunisere med hverandre uten en sentral datamaskin.

Selv om standarden er laget for kjøretøy har det vist seg at standarden er meget anvendelig innen automatisering.

## Historie
I 1983 startet Bosch et internt prosjekt for å tilfredsstille behovet for en standard for å koble sammen de forskjellige enhetene i kjøretøyer. i 1986 ble dette presentert som Controller Area Network (CAN) på Society of Automotive Engineers (SAE) kongressen og året etter kom Intel og Philips Semiconductors med kretser for CAN.

Bosch CAN versjon 2.0 ble presentert for internasjonal standardisering tidlig på 90-tallet og i november 1993 ble ISO 11898 anerkjent.
Ross Forbes

**Ross Forbes** (født 3. oktober 1989 i Glasgow) er en skotsk fotballspiller som fra sesongen 2007-2008 spiller for Partick Thistle FC.

Han var i noen måneder våren 2009 utlånt til 3.-divisjonsklubben (nivå 4) Dumbarton hvor han hjalp dem med å vinne divisjon og opprykk. Han scoret et mål i den avgjørende kampen mot Berwick Rangers

## Eksterne lenker
*
Sylfer

**Sylfer** er mytiske skikkelser i den vestlige tradisjon. I sitt verk om alkymi, ble de beskrevet av Paracelsus som luftens elementærånder. De andre elementæråndene var ifølge Paracelsus undiner, som er vannets ånder, salamandere, som er ildens ånder, og gnomene, som er jordens ånder.

De kvinnelige luftåndene kalles **sylfider**. Det er svært få mytologiske forestillinger knyttet til dem.

## Referanser


## Eksterne lenker
*
Manuel Martínez

**Manuel Martínez Gutiérrez** (født 1974) er en spansk friidrettsutøver som konkurrerer i kulestøt.

Martínez tilhørte verdenseliten i kulestøt i slutten av 1990-årene og begynnelsen av 2000-årene. Han har deltatt fire ganger i OL og tok bronse i OL 2004 i Athen. I utendørs-VM er den beste plasseringen en fjerdeplass, fra VM 2001. 

Innendørs har han blitt både verdensmester og europamester (se medaljeoversikten) 

## Personlig rekord
* Kulestøt – 21,47 

## Referanser


## Eksterne lenker
* 
*
Hagstova Føroya

**Hagstova Føroya** er Færøyenes sentrale myndighet for innsamling, behandling og offentliggjøring av statistikk. Hagstova Føroya ble opprettet i 1991 som en selvstendig institusjon under Færøyenes landsstyre.

## Referanser


## Eksterne lenker
*
Selkier

**Selkier**, **silkier, silkie** eller **selchier** er fabelvesner i færøysk, irsk og skotsk folketro. Ifølge gamle sagn og fortellinger lever mannlige og kvinnelige selkier som seler i havet, men kan gå på land, gå ut av skinnet som en hamløper og dermed forvandle seg til vakre mennesker. Historiene om dem skal særlig komme fra Shetland og Orknøyene, men det finnes liknende skikkelser i islandsk folketro. Forestillingene ser ut til å ha oppstått på Orknøyene, hvor *selch* og *selk(ie)* er det skotske navnet på sel, avledet av det gammelengelske ordet *seolh*. Særlig havert har blitt beskrevet som «menneskekjær og nysgjerrig», og den atonale sangen til dyret når det ligger på skjær og holmer, som «vakker, fjern og uvirkelig».

Det har vært flere sanger, tegneserier og filmer om eller inspirert av selkier:

* Sangen ''The Great Silkie of Sule Skerry'' handler om en norsk kvinne som får et barn med en selkier fra en avsidesliggende liten øy utenfor Orknøyen.
* Aquaman er en superhelten fra en amerikansk tegneserier som dukket opp for første gang i 1941.
* Selkvinnen er en norsk film fra 1953.
* Den europeiske tegnefilmen *[[Song of the Sea]]* fra 2014 handler om en mor og datter som er selkier.
* The Shape of Water er en amerikansk fantasy- og dramafilm fra 2017 hvor stumme Elisa forelsker seg i en amfibisk skapning.
* Aquaman er en amerikansk film fra 2018.
* Aquaman and the Lost Kingdom er en amerikansk film fra 2024.

## Se også
* Havfruer, fabelvesen med kvinnelig overkropp og fiskehale
* Undiner, vannånd
* Nereider, greske havnymfer
* Svanejomfru

## Referanser


## Eksterne lenker
*
ReCAPTCHA

**reCAPTCHA** er et system opprinnelig utviklet av Carnegie Mellon University som bruker CAPTCHA til å digitalisere teksten i bøker samtidig som det holder roboter ute fra nettsteder de ikke skal ha tilgang til. 16. september 2009 ble reCAPTCHA kjøpt opp av Google. Prosjektet arbeider per 2009 med digitalisering av The New York Times’ arkiv. De har digitalisert 20&nbsp;års arkiver, og håper å være ferdige med 110&nbsp;år til innen 2010.

reCAPTCHA sender bilder av ord som tekstgjenkjennelsesteknologi (OCR) ikke har klart å tyde til samarbeidende nettsider. Nettsidene, som som regel ikke har noe å gjøre med digitaliseringsprosjektet å gjøre, gir dermed sine brukere i oppgave å løse disse ordene på samme måte som med annen CAPTCHA, som del av en valideringsprosess. De sender dermed resultatet tilbake til reCAPTCHA, som bruker disse i digitaliseringsjobben.

Systemet har rapportert å løse 200 millioner CAPTCHA-oppgaver per dag (per 2010), og samarbeider med sider som Facebook, Twitter, TicketMaster, Craigslist og StumbleUpon. 

## Referanser

## Eksterne lenker
*